Dollah Sarawak

Mohamad bin Haji Sulaiman lebih dikenali dengan nama Dollah Sarawak (1899 – 21 Mac 1994) merupakan salah seorang pelakon filem hitam-putih Melayu.

Kehidupan awal
Beliau dilahirkan di Pulau Pinang, Malaysia pada 1899. Ayahnya seorang berbangsa Cina dari wilayah Yunnan dan ibunya pula seorang Melayu dari Pulau Pinang, mempunyai seorang adik lelaki. Awal tahun 1920 beliau telah berhijrah ke Bumi Kenyalang, Sarawak dan di sana beliau telah berbapa angkat dengan seorang yang dipanggil Tengku Syed Idrus yang mengubah namanya dari Mohamad Bin Haji Sulaiman ke Dollah.

Kehidupan peribadi
Di Sarawak, beliau telah berumahtangga dengan seorang gadis Sarawak dan hasil dari perkahwinan itu maka lahirlah Seniwati Siput Sarawak dan adiknya Kuyung. Setelah kematian isterinya seorang primadona bangsawan, beliau dan anak-anaknya telah ke Singapura dan di sana beliau telah membuka sebuah panggung bangsawan bergelar Seri Noran Opera di mana Allahyarhamah Seniwati Siput Sarawak menjadi primadonanya. Beliau kemudian telah berkahwin dengan seorang wanita dari Muar, Johor tetapi malangnya perkahwinan itu tidak kekal. Hasil perkahwinan itu beliau dikurniakan seorang anak perempuan. 

Selepas beberapa tahun beliau berkahwin pula dengan seorang janda beranak dua dari Teluk Intan, Perak iaitu Syarifah Intan. Selang berberapa tahun, Syarifah Intan meninggal dunia akibat Pneumonia. Beliau kemudian pulang ke Singapura dan bekerja di Keris Film Productions, sebagai pelakon, penghias set, penjaga stor dan pelakon. Di sanalah nama Dollah menjadi Dollah Sarawak kerana apabila hendak membayar gaji, terdapat tiga orang yang bernama Dollah maka dengan itu nama Sarawak itu telah diletak di belakang nama Dollah menjadi Dollah Sarawak. Di Cathay-Keris Film, beliau telah berkenalan dengan seorang janda beranak dua dari Bandung, Indonesia bernama Esah yang juga merupakan seorang juru mekap di Keris Film. Hasil perkahwinan itu, beliau telah dikurniakan lima orang anak iaitu Hatijah, Rahim, Rosini, Jamil dan Rohanah. Malangnya perkahwinan beliau dengan Esah juga tidak lama kerana Esah telah meninggal dunia akibat tumpah darah kerana melahirkan anak mereka yang keenam. 

Sedih dengan kehilangan isteri dan memandangkan anak-anaknya masih kecil, beliau pun bernikah dengan seorang janda bernama Fatimah Dollah. Setelah Kris Film dan Cathay Film bergabung menjadi Cathay-Keris Film Productions, beliau kemudian menjadi pelakon dan dekorator. Selang beberapa tahun akibat kesihatan, beliau kemudian berhenti bekerja dari Cathay-Keris dan membuka sebuah warung di daerah Woo Mun Chew Road, Singapura yang menjual Lontong, Mee Rebus, Satay dan pelbagai makanan lain yang selalu dilanggani oleh pelakon-pelakon dan pekerja-pekerja dari studio filem Cathay-Keris.

Gerai itu diusahakan untuk beberapa tahun oleh beliau dan keluarga, tetapi akibat usia dan kesihatan beliau tidak mengizinkan, beliau telah bersara.

Kematian
Beliau telah menghembuskan nafas yang terakhir pada hari Isnin, 21 Mac 1994 di samping isterinya Fatimah Dollah dan cucunya yang dijaga dari bayi, Hartini, di Singapura.

Filemografi

Filem
 Tahun  Tajuk Watak  Catatan 1955 Mutiara Dari Malaya Pak Yem Filem pertama  Selamat Tinggal Kekasehku 1957 PontianakReference guide to fantastic films: science fiction, fantasy, & horror, Walt Lee Wak Dollah 1958 Orang Minyak Tok Guru Selendang Delima Tok Guru Chinta Gadis Rimba  Ketua Orang Asli Che Mamat Parang Tajam1959 Jula Juli Bintang Tiga Pendita Raden Mas Nakhoda Cina1960 Che Mamat Parang Tumpul Ketua Kumpulan Tangan Hitam Noor Islam Ketua Berhala / Mahaguru  Tunang Pak Dukun Pak Salleh 1961 Gado-gado Filem pendek, penampilan khas  Lela Satria Sri Mersing Tok Musang  Sultan Mahmud Mangkat Dijulang Pak Mahat Yatim Mustapha Datuk Bendahara Negeri Belantanpura1962 Lanchang Kuning Tok Bomoh Mata Syaitan Mabuk Kepayang Ali Tun Fatimah Si Kitul 1963 Chuchu Datok Merah Pak Hamid Tajuk Ashikin Sinesh Masuk Angin Keluar Asap Pak Rahman  Gila Talak Pak Rahman 1964 Pontianak Gua Musang Orang Tua Dua Pendekar 1967 Mat Bond Dr. Ben 1968 Kekasih1969 Little Jungle Boy Tok Bomoh Mat Toyol Tok Penghulu 1971 Jahanam Tok Pawang  Mat Karong Guni Orang Kaya Kedekut  Semusim Di Neraka 1972 Harimau Jadian Pak Dollah  Filem terakhir 

 Rujukan 

 Pautan luar 


Kategori:Pelakon lelaki Singapura
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia